S-3016/2020

DÓMUR:

I

Mál þetta, sem dómtekið var 20. janúar., er höfðað af lögreglustjóranum á höfuðborgarsvæðinu með ákæru útgefinni 3. nóvember 2020 á hendur H-kk-þgf T-kk-þgf P-kk-þgf, kt. 0000000000, [...], Hafnarfirði: „fyrir eftirtalin umferðarlagabrot, með því að hafa:

1. Sunnudaginn 24. maí 2020 ekið bifreiðinni [...] sviptur ökurétti um Hvaleyrarbraut í Hafnarfirði, við Krónuna.

M: 007202026869

2. Miðvikudaginn 12. ágúst 2020 ekið bifreiðinni [...] sviptur ökurétti, með 111 km hraða á klukkustund um Lyngdalsheiðarveg í Bláskógabyggð, við Þingvallaveg, þar sem leyfður hámarkshraði var 90 km á klukkustund.

M: 318202012917

Teljast brot í báðum liðum varða við 1. mgr. 58. gr. og brot í lið 2 einnig við 3. mgr. 37. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Farið var með málið samkvæmt 164. gr. laga nr. 88/2008 um meðferð sakamála. Ákærði hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm enda er hún í samræmi við gögn málsins. Málið var því tekið til dóms án frekari sönnunarfærslu eftir að sakarflytjendum hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar fyrir hann sem lög frekast heimila. Þá krefst verjandinn málsvarnalauna sér til handa samkvæmt mati dómsins.

Samkvæmt framlögðu sakavottorði ákærða dags. 29. október 2020 nær sakaferill ákærða allt aftur til ársins 1993 en frá árinu 2013 hefur hann sex sinnum gengist undir viðurlög eða hlotið dóm fyrir að aka bifreið sviptur ökurétti. Hið rétta mun hins vegar að um sé að ræða fimm tilvik því samkvæmt dómi réttarins frá 13. desember 2016 í máli nr. S416/2016 gekkst ákærði ranglega undir sektargreiðslu hjá lögreglustjóra 17. mars 2014 m.a. fyrir að aka sviptur ökurétti 29. júní 2013. En ákærði mun hafa fengið útgefið ökuskírteini að nýju 4. september 2012 og verið með ökurétt 29. júní 2013. En 24. september 2013 gekkst ákærði undir sektargreiðslu og sviptingu ökuréttar fyrir akstur sviptur ökurétti og fíkniefnaakstur. Í október 2014 ár var ákærði dæmdur í 60 daga fangelsi fyrir akstur undir áhrifum fíkniefna og akstur sviptur ökurétti. Í desember 2016 var ákærði dæmdur í 30 daga fangelsi fyrir akstur sviptur ökurétti. Í október 2018 var ákærði dæmdur í 90 daga fangelsi fyrir akstur sviptur ökurétti. Í nóvember 2019 gekkst ákærði undir sektargreiðslu fyrir fíkniefnabrot. Loks var ákærði dæmdur í 17 mánaða fangelsi í mars 2020 fyrir umferðarlagabrot m.a. akstur sviptur ökurétti og fíkniefnabrot. Samkvæmt þessu er ákærði nú sakfelldur fyrir að aka sviptur ökurétti í sjötta sinn frá árinu 2013 og fyrir of hraðan akstur. Háttsemi ákærða er rétt heimfærð til refsiákvæða í ákæru og hann hefur unnið sér til refsingar samkvæmt 1. mgr. 95. gr. umferðarlaga nr. 77/2019. Refsing ákærða verður ákveðin með hliðsjón af 77. gr. almennra hegningarlaga nr. 19/1940 en einnig með hliðsjón af því að ákærði játaði afdráttarlaust brot sín. Með hliðsjón af sakaferli ákærða þykir refsing hans hæfilega ákveðin fangelsi í sex mánuði. Ekki eru skilyrði til að skilorðsbinda refsinguna.

Ákærði greiði málsvarnarlaun skipaðs verjanda síns O-kk-ef E-kk-ef lögmanns, 223.200 kr. að meðtöldum virðisaukaskatti en annan sakarkostnað leiddi ekki af málinu.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, H-kk-nf T-kk-nf P-kk-nf, sæti fangelsi í sex mánuði.

Ákærði greiði málsvarnarlaun verjanda síns, O-kk-ef E-kk-ef lögmanns, 223.200 kr.

I-kk-nf T-kk-nf

Ákærði greiði málsvarnarlaun skipaðs verjanda síns O-kk-ef E-kk-ef lögmanns, 223.200 kr. að meðtöldum virðisaukaskatti en annan sakarkostnað leiddi ekki af málinu.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, H-kk-nf T-kk-nf P-kk-nf, sæti fangelsi í sex mánuði.

Ákærði greiði málsvarnarlaun verjanda síns, O-kk-ef E-kk-ef lögmanns, 223.200 kr.

I-kk-nf T-kk-nf